கேள்வி: ராஜ் பவேஜா பற்றி விளக்கவும்.
பதில்: ராஜ் பவேஜா (''Raj Baveja'') என்பவர் இந்திய மகளிர் மருத்துவ நிபுணர், மகப்பேறு மருத்துவர் மற்றும் அலகாபாத் உள்ள மோதிலால் நேரு மருத்துவக் கல்லூரியின் மகளிர் மற்றும் மகப்பேறு துறையின் முன்னாள் தலைவர் ஆவார். இவர் அலகாபாத்தில் உள்ள கமலா நேரு நினைவு மருத்துவமனையின் கெளரவ மருத்துவ கண்காணிப்பாளராகவும் பணியாற்றியுள்ளார். பவேஜா இந்திய மாநிலமான உத்தரப் பிரதேசம் சேர்ந்தவர். இவர் இளம்பருவ மகளிர் மருத்துவம், கர்ப்பம் மற்றும் குழந்தை பிறப்பு மேலாண்மை பற்றிய பல மருத்துவ நூல்களை எழுதியுள்ளார். உலக சுகாதார அமைப்பு ''இயல்பான பிறப்பில் பராமரிப்பு'' குறித்த பணிக்குழுவிற்கு இவர் உதவியிருக்கிறார். 2000ஆம் ஆண்டில் கருத்தடை குறித்த இந்திய மருத்துவ ஆராய்ச்சி சபை தலைமை தாங்கினார். இவர் தேசிய மருத்துவ அறிவியல் கழகத்தின் உறுப்பினராகவும் தேர்ந்தெடுக்கப்பட்டுள்ளார். இந்திய அரசு இவருக்கு 1983-ல் நாட்டின் நான்காவது உயரிய இந்தியக் குடிமகன் விருதான பத்மசிறீ விருதை வழங்கியது.